Siguldas novada pašvaldības (reģ. Nr. 90000048152)

Iepirkuma (pamatojoties uz PIL 8.panta pirmās daļas 1.punktu)

„Ēku pārbūve Siguldas ielā 7, Morē, Siguldas novadā, būvprojekta “Ēdnīcas pārbūve par Amatu māju, katlu mājas pārbūve par sociālās aprūpes centru un katlu mājas novietošana” I kārta”

(identifikācijas Nr. SND 2017/13/AK)

ziņojums- noslēguma protokols

Siguldā

2017.gada 13.decembrī

1. **Identifikācijas Nr. -** SND 2017/13/AK
2. **Datums, kad paziņojums ievietots internetā:**

14.11.2017. – paziņojums par līgumu ievietots IUB mājas lapā [www.iub.gov.lv](http://www.iub.gov.lv)**;**

14.11.2017. – iepirkuma Nolikums ievietots Siguldas mājas lapā [www.sigulda.lv](http://www.sigulda.lv);

28.11.2016. – paziņojums par izmaiņām vai papildus informāciju ievietots IUB mājas lapā [www.iub.gov.lv](http://www.iub.gov.lv/);

28.11.2017. – iepirkuma Nolikums ar grozījumiem ievietots Siguldas mājas lapā [www.sigulda.lv](http://www.sigulda.lv).

1. **Pasūtītāja nosaukums -** Siguldas novada pašvaldība, Pils iela 16, Sigulda, LV-2150.
2. **Iepirkumu komisijas izveidošanas pamatojums:**

Iepirkuma komisija izveidota 27.07.2017. ar Siguldas novada pašvaldības domes sēdes lēmumu (protokols Nr.13, §5). Iepirkuma komisijas sastāvā veiktas izmaiņas 28.09.2017. ar Siguldas novada pašvaldības domes sēdes lēmumu (protokols Nr.17, §16).

Iepirkuma komisijas priekšsēdētāja I.Zālīte

Iepirkuma komisijas locekļi A. Strautmane

R. Bete

L.Landsberga

N.Balode

Pieaicinātā persona:

Teritorijas attīstības pārvaldes

Īpašumu un vides pārvaldības nodaļas

Nekustamā īpašuma speciālists L.Lācgalvis

Iepirkuma dokumentu sagatavotāja I.Abzalone

1. **Iepirkuma priekšmets un tā īss raksturojums:**

Iepirkuma priekšmets ir ēku pārbūve Siguldas ielā 7, Morē, Siguldas novadā, būvprojekta “Ēdnīcas pārbūve par Amatu māju, katlu mājas pārbūve par sociālās aprūpes centru un katlu mājas novietošana” I kārta, kas jāveic saskaņā ar būvprojektu I kārtai (Nolikuma 8.pielikums), Tehnisko specifikāciju (Nolikuma 2.pielikums), Tāmēm (Nolikuma 3.pielikums)un līguma projektu (Nolikuma 7.pielikums).

1. **Iesniedzamā piedāvājuma sastāvs:**

**6.1.Piedāvājuma nodrošinājums:**

Iesniedzot piedāvājumu, Pretendents iesniedz piedāvājuma nodrošinājumu 1 500,00 EUR (viens tūkstotis pieci simti *euro* un 00 centi) apmērā. Piedāvājuma nodrošinājumu izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka, kredītiestādes filiāle vai apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā[[1]](#footnote-1). Piedāvājuma nodrošinājuma spēkā esamības termiņam ir jābūt 6 (seši) mēneši no iepirkuma Nolikumā noteiktās piedāvājumu atvēršanas dienas.

**6.2.Atlases dokumenti:**

### 6.2.1. Pretendenta pieteikums (Nolikuma 1.pielikums) dalībai iepirkumā un Pretendenta apliecinājums (Nolikuma 1A.pielikums). Pieteikumu paraksta Pretendenta pilnvarota persona.

6.2.2. Lai apliecinātu atbilstību Nolikuma 3.1.4.punkta prasībām Pretendentam jāiesniedz apliecinājums, ka tas ir reģistrēts Latvijas Republikas komercreģistrā vai ārvalstīs attiecīgās valsts normatīvajos aktos paredzētajā kārtībā. Piegādātāju apvienībai jāiesniedz tās dalībnieku parakstīts apliecinājums, ka tā tiks reģistrēta līdz Līguma noslēgšanai.

6.2.3. Lai apliecinātu atbilstību Nolikuma 3.1.5.punkta prasībām, Pretendentam (ārvalstu personai) jāiesniedz apliecinājums, ka tam ir reģistrētas tiesības veikt komercdarbību būvniecībā attiecīgās valsts normatīvajos aktos paredzētajā kārtībā. Ārvalstu persona, kas nav reģistrēts Latvijas Republikas Būvkomersantu reģistrā, ja tā tiks atzīta par uzvarētāju, jāiesniedz apliecinājums, ka līdz Līguma slēgšanas dienai tiks reģistrēta Latvijas Republikas Būvkomersantu reģistrā.Personālsabiedrībai un piegādātāju apvienībai jāiesniedz apliecinājums, ka tā tiks reģistrēta Būvkomersantu reģistrā (pēc reģistrācijas komercreģistrā) līdz Līguma noslēgšanai.

6.2.4. Pretendenta apliecinājums par Pretendenta gada finanšu apgrozījumu par 2014.gadu, 2015.gadu*,* 2016.gadu, saskaņā ar Nolikuma 3.2.1. punktu. Uzņēmumiem, kas dibināti vēlāk, apliecinājums par gada finanšu apgrozījumu nostrādātajā periodā saskaņā ar Nolikuma 3.2.2. punktu. Pretendenta apliecinājumā jāiekļauj arī informācija, kas apstiprina, ka Pretendenta likviditātes koeficients (apgrozāmie līdzekļi/īstermiņa saistības) 2016.gadā nav mazāks par > 1,0 un tam ir pozitīvs pašu kapitāls atbilstoši Nolikuma 3.2.4., 3.2.5.punkta prasībām.

Apliecinājumam pievieno Pretendenta gada pārskata izdruku no Valsts ieņēmumu dienesta Elektroniskās deklarēšanas sistēmas un revidenta ziņojuma par attiecīgajiem gadiem (2014., 2015.g., 2016.g.).

Ja Pretendents ir reģistrēts ārvalstī, lai apliecinātu atbilstību Nolikuma 3.2.1., 3.2.2., 3.2.3., 3.2.4., 3.2.5.punkta prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.

6.2.5. Bankas vai līdzvērtīgas kredītiestādes apliecinājums, kas apliecina, ka Pretendentam uzvaras gadījumā tiks izsniegta beznosacījumu garantija – līguma izpildes nodrošinājums 5% (piecu procentu) apmērā no Pretendenta piedāvātās kopējās Līgumcenas (bez PVN), norādot izsniedzamā nodrošinājuma maksimālo summu, atbilstoši Nolikuma 3.2.7.punkta prasībai.

6.2.6. Bankas vai līdzvērtīgas kredītiestādes apliecinājums par Pretendenta apgrozāmo līdzekļu apmēru un/vai kredītlīnijas atvēršanu Pretendentam Nolikuma 3.2.8.punktā noteikto prasību izpildei.

6.2.7. Informācija par Pretendenta pieredzi, atbilstoši Nolikuma 3.3.1.punktā noteiktajām prasībām, norādot būvdarbu pasūtītāju, objekta nosaukumu, būvdarbu veidu, izpildes vietu, būvdarbu izpildes periodu, apjomu (izmaksas EUR bez PVN) u.c. Saraksts ar Pretendenta veiktajiem būvdarbiem noformējams atbilstoši Nolikumam pievienotajai formai (Nolikuma 5.pielikums).

6.2.8. Atsauksmes, kurās apliecināta Pretendenta pieredze un kvalitāte Nolikuma 3.3.1.punktā paredzēto darbu izpildē, jābūt vismaz 2 (divām) pozitīvām atsauksmēm, kā arī jāiesniedzobjektu pieņemšanasekspluatācijā aktu kopijas, kurās apliecināta Pretendenta pieredze un kvalitāte Nolikuma 3.3.1. punktā paredzēto darbu izpildē.

6.2.9. Informācija par atbildīgo būvdarbu vadītāju, atbilstoši Nolikuma 3.3.3.1.punktā minētajām prasībām. Profesionālās kvalifikācijas sertifikātam ir jābūt spēkā esošam. Par atbildīgo būvdarbu vadītāju jāiesniedz saistību rakstu kopijas, kā arī objektu ekspluatācijā pieņemšanas aktu kopijas. Jāpievieno iesaistītā speciālista darba līguma/uzņēmuma līguma kopija vai apliecinājums par tā esamību, vai tā parakstīts apliecinājums par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpēju līgumupar uzticēto būvdarbu izpildi. Kā arī pārējā informācija atbilstoši Nolikuma 6.pielikumā minētajam par atbildīgo būvdarbu vadītāju.

6.2.10. Informācija par darba aizsardzības koordinatoru - darba aizsardzības koordinatora spēkā esošs sertifikāts, kas atbilst Ministru kabineta 2008. gada 8.septembra noteikumiem Nr.723 „Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību”, kā arī izglītību apliecinošu dokumentu kopijas. Par darbu aizsardzības koordinatoru jāiesniedz kopijas no būvdarbu žurnāla vai būvatļaujas, kā arī objektu ekspluatācijā pieņemšanas aktu kopijas. Jāpievieno iesaistītā speciālista darba līguma/uzņēmuma līgumu kopija vai apliecinājums par tā esamību, vai tā parakstīts apliecinājums par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpēju līgumu par tam uzticēto būvdarbu izpildi. Kā arī pārējā informācija atbilstoši Nolikuma 6.pielikumā minētajam par darba aizsardzības koordinatoru.

6.2.11. Informācija par tehniskajiem speciālistiem atbilstoši Nolikuma 6.pielikumam.

6.2.12. Lai apliecinātu atbilstību Nolikuma 3.3.4.1., 3.3.4.2.apakšpunktos izvirzītajai prasībai, Pretendents iesniedz apdrošināšanas kompānijas izziņu (apliecinājumu), kas apliecina, ka Pretendenta uzvaras gadījumā tiks veikta apdrošināšana saskaņā ar Nolikuma 3.3.4.1., 3.3.4.2.apakšpunktiem, norādot atbildības limita apjomu, maksimālo pieļaujamo pašrisku un polises darbības termiņu.

## 6.2.13. Pretendenta rakstisks apliecinājums, ka Pretendents ir iepazinies ar Objektu dabā un nepastāv apstākļi, kas varētu traucēt izpildīt Nolikuma 2.6.punktā minēto.

## 6.2.14. Pretendenta rakstveida apliecinājums par to, ka Pretendents ir iepazinies ar Līguma projektā (Nolikuma 7.pielikums) paredzēto Darbu apmaksas un citiem noteikumiem un tiem pilnībā piekrīt, vienlaicīgi apliecinot to saprotamību un pamatotību.

6.2.15. Piedāvājuma nodrošinājuma kopija.

6.2.16. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas par visiem piesaistītajiem apakšuzņēmējiem. Katra norādītā apakšuzņēmēja apliecinājums par pieejamību Pretendenta līguma darbības laikā un piekrišanu izpildīt norādīto līguma daļu.

|  |  |  |  |  |  |
| --- | --- | --- | --- | --- | --- |
| Apakšuzņēmēja  nosaukums | Juridiskā adrese un reģistrācijas Nr. | Apakšuzņēmēja statuss[[2]](#footnote-2)  (mazais vai vidējais uzņēmums) | Darbu veids | Darbu apjoms %  no kopējā darbu apjoma | Darbu apjoms EUR (bez PVN) |
|  |  | ☐mazais uzņēmums  ☐vidējais uzņēmums |  |  |  |
|  |  | ☐mazais uzņēmums  ☐vidējais uzņēmums |  |  |  |

6.2.17.Ja Piedāvājumu iesniedz personu grupa – informācija par personu grupas dalībniekiem un tiem veicamo darbu saraksts un apjoms. Informācija jāsagatavo un jāiesniedz pēc klātpievienotās tabulas.

|  |  |  |  |  |  |
| --- | --- | --- | --- | --- | --- |
| Personu grupas dalībnieka  nosaukums | Juridiskā adrese un reģistrācijas Nr. | Personu grupas dalībnieka statuss[[3]](#footnote-3)  (mazais vai vidējais uzņēmums) | Darbu veids | Darbu apjoms %  no kopējā darbu apjoma | Darbu apjoms EUR (bez PVN) |
|  |  | ☐mazais uzņēmums  ☐vidējais uzņēmums |  |  |  |
|  |  | ☐mazais uzņēmums  ☐vidējais uzņēmums |  |  |  |

**6.3. Tehniskais piedāvājums:**

6.3.1. Pretendenta tehniskais piedāvājums jāsagatavo saskaņā ar Būvprojektu I kārtai (Nolikuma 8.pielikums), Tehnisko specifikāciju (Nolikuma 2.pielikums), Tāmēm (Nolikuma 3.pielikums).

### 6.3.2. Tehniskā piedāvājuma sastāvs:

### 6.3.2.1. aizpildīts Nolikuma 3.pielikums;

### 6.3.2.2. darbu izpildes laika grafiks (sastādīt katrai darbu grupai – nedēļās), pamatojoties uz Nolikuma 5.2.3.punkta saimnieciski visizdevīgākā piedāvājuma izvēles kritēriju un to skaitliskās vērtības tabulas B sadaļas skaidrojumu;

6.3.2.3. finanšu plūsmas grafiks (sastādīt mēnešos), kurš sastādīts, ievērojot Nolikuma 6.2.punkta nosacījumus.

6.3.2.4. būvdarbu garantijas laiks (norādīt mēnešos). Pretendenta piedāvātajam būvdarbu garantijas laikam ir jābūt ne īsākam kā 60 (sešdesmit) mēneši. Pretendentam ir pienākums iesniegt kredītiestādes izziņu (apliecinājumu), ka gadījumā, ja tiks noslēgts Būvdarbu līgums, kredītiestāde izsniegs būvdarbu garantijas laika garantiju par summu, kas nav mazāka par 10% (desmit procenti) no piedāvātās līgumcenas bez PVN.

### 6.3.2.5. kvalitātes nodrošināšanas plāns. Kvalitātes nodrošināšanas plāns atspoguļo Pretendenta garantētās iespējas veikt būvdarbus, kuru kvalitāte būs atbilstoša būvprojektam un Latvijas Republikā spēkā esošajiem būvnormatīviem un iepirkuma noteikumiem.

### 6.3.2.6. vides kvalitātes nodrošināšanas plāns. Vides kvalitātes nodrošināšanas plāns atspoguļo Pretendenta paredzamās darbības vides saglabāšanas jomā un ietver līgumus par atkritumu apsaimniekošanu.

6.3.2.7. plānotās darba organizācijas apraksts pēc Pretendenta ieskatiem, pamatojoties uz Nolikuma 5.2.3.punkta saimnieciski visizdevīgākā piedāvājuma izvēles kritēriju un to skaitliskās vērtības tabulas C sadaļas skaidrojumu.

6.3.3. Tehnisko piedāvājumu paraksta Pretendenta pilnvarota persona.

**6.4.Finanšu piedāvājums:**

6.4.1. Pretendenta finanšu piedāvājums jāaizpilda atbilstoši Nolikuma 4.pielikumā norādītajai Finanšu piedāvājuma formai.

6.4.2. Finanšu piedāvājumā piedāvātajā cenā iekļaujamas visas ar Tehniskajā specifikācijā un Būvprojektā I kārtai noteikto būvdarbu veikšanu saistītās izmaksas, visi normatīvajos aktos paredzētie nodokļi, izņemot PVN, visas ar to netieši saistītās izmaksas (satiksmes organizācija būvdarbu izpildes laikā, apbraucamo ceļu uzturēšana u.c.).

6.4.3. Ja Iepirkuma komisija konstatēs atšķirības starp Nolikuma 1. un 4.pielikumutad tiks vērtēta 4.pielikumā iekļautā informācija.

6.4.4. Finanšu piedāvājumu paraksta Pretendenta pilnvarota persona.

1. **Piedāvājumu izvēles kritērijs:**

7.1. Iepirkuma komisija izvēlas saimnieciski visizdevīgāko piedāvājumu no piedāvājumiem, kas atbilst Nolikuma prasībām.

7.2. Vērtējot piedāvājumu, Iepirkuma komisija ņems vērā tā kopējo līgumcenu bez pievienotās vērtības nodokļa**.**

7.3. Saimnieciski visizdevīgākā piedāvājuma izvēles kritērijs un to skaitliskās vērtības:

|  |  |  |  |  |
| --- | --- | --- | --- | --- |
| **Nr. p.k.** | **Kritēriji** | **Maksimālā skaitliskā vērtība** | **Kritēriju skaitliskā vērtējuma diapazons** | **Kritēriju īpatsvars (%)** |
| A | Piedāvātā būvobjekta būvdarbu līgumcena EUR (bez PVN) | ***A*** *= Azem / Apied x N*  (*Azem* – viszemākā piedāvātā cena; *Apied* – vērtējamā piedāvājuma cena; *N* – kritērija maksimālā skaitliskā vērtība) | 1-80 | 80 |
| B | Darbu izpildes laika grafiks būvdarbiem | Detalizēts darbu izpildes laika grafiks (pa nedēļām) ar cilvēkresursiem (cilvēkstundu skaits un darbinieku skaits objektā), tehnikas piesaisti  (10 punkti)  Vispārīgs darbu izpildes laika grafiks pa galvenajiem darbu izpildes veidiem, kādi norādīti darbu apjomu tabulā, specifikācijās (pa nedēļām)  (5 punkti) | 5 vai 10 | 10 |
| C | Plānotā darba organizācija  būvdarbiem | Detalizēti sniegts apraksts būvdarbu veikšanai, secīgi norādīti visi plānotie darbi un to posmi no līguma noslēgšanas līdz objekta pieņemšanai ekspluatācijā, saprotams, kādus darbus pretendents ir paredzējis veikt un sniegts apraksts darbu nodošanas – pieņemšanas kārtībai. Būvdarbu veikšanas metodes aprakstītas loģiskā un hronoloģiskā secīgā veidā un tās sakrīt ar darba izpildes grafiku. Kopējā struktūrshēmā jāattēlo darba izpildē iesaistītie būvuzņēmēji, būtiskākie piegādātāji (10 punkti)  Apraksts ir vispārīgs vai nav secīgi norādīti visi plānotie darbi vai būvdarbu veikšanas metodes nav aprakstītas loģiskā vai hronoloģiskā secībā  (5 punkti) | 5 vai 10 | 10 |

7.4. Pretendenta piedāvājuma kopējo skaitlisko vērtējumu aprēķinās pēc formulas:

P = A + B + C, kur

P- pretendenta piedāvājuma kopējais skaitliskais vērtējums.

A – būvobjekta cenas kritērija skaitliskais vērtējums, kuru aprēķina pēc formulas.

B – darbu izpildes laika grafika skaitliskais vērtējums.

C - plānotās darba organizācijas skaitliskais vērtējums.

7.5. Par saimnieciski visizdevīgāko tiek atzīts piedāvājums, kurš ieguvis visaugstāko punktu skaitu.

**8. Piedāvājuma iesniegšanas, atvēršanas vieta un termiņš:**

Piedāvājumu iesniegšanas vieta un termiņš: līdz **05.12.2017. plkst.12:00** Siguldas novada pašvaldības Klientu apkalpošanas nodaļā, Siguldas pagasta pārvaldē, 2.stāvā, Zinātnes ielā 7, Siguldā, pie pārvaldes vadītājas p.i.

Piedāvājumu atvēršanas vieta un termiņš: Zinātnes ielā 7, Siguldā, 2.stāvā, 209.kabinetā, Siguldas novada pašvaldības Administrācijas ēkā **2017.gada 05.decembrī plkst. 12:00.**

Piedāvājumu iesniegšanas vieta un termiņš pēc grozījumu veikšanas iepirkuma Nolikumā: līdz **12.12.2017. plkst.12:00** Siguldas novada pašvaldības Klientu apkalpošanas nodaļā, Siguldas pagasta pārvaldē, 2.stāvā, Zinātnes ielā 7, Siguldā, pie pārvaldes vadītājas p.i.

Piedāvājumu atvēršanas vieta un termiņš pēc grozījumu veikšanas iepirkuma Nolikumā: Zinātnes ielā 7, Siguldā, 2.stāvā, 209.kabinetā, Siguldas novada pašvaldības Administrācijas ēkā **2017.gada 12.decembrī plkst. 12:00.**

**9. Iesniegtie pretendentu piedāvājumi, iesniegšanas datums, piedāvātā cena:**

|  |  |  |  |
| --- | --- | --- | --- |
| **Nr.** | **Piedāvājuma iesniegšanas datums un laiks** | **Pretendents** | **Piedāvātā cena EUR**  **(bez PVN)** |
|  | 12.12.2017. plkst.11:17 | SIA “Wood Constractions” | 274 885,44 |
|  | 12.12.2017. plkst.11:39 | AS “Siguldas Būvmeistars” | 286 316,90 |

**10. Iepirkumu komisijas kopējais piedāvājumu salīdzināšanas un vērtēšanas pārskats.**

* 1. **Atlases dokumenti un Tehniskais piedāvājums:**

Atlases dokumentus un Tehnisko piedāvājumu pretendents AS “Siguldas Būvmeistars” ir iesniedzis atbilstoši nolikuma 4.1. un 4.2.punktā minētajām prasībām.

Izskatot SIA “Wood Constractions” piedāvājumu, Siguldas novada pašvaldības Iepirkuma komisija konstatēja, ka Pretendenta – SIA “Wood Constractions” piedāvājums neatbilst iepirkuma Nolikuma 3.2.7. un 4.1.5.punktā minētajai prasībai, jo nav iesniegts iepirkuma Nolikuma prasībai atbilstošs dokuments un neatbilst iepirkuma Nolikuma 4.2.2.4.apakšpunktā minētajai prasībai, jo nav iesniegts iepirkuma Nolikuma prasībā minētais dokuments.

Pamatojoties uz iepriekš minēto un iepirkuma Nolikuma 7.1.4.punktu, Siguldas novada pašvaldības Iepirkuma komisija atklāti balsojot, ar 4 balsīm „par” (I.Zālīte, R.Bete, N.Balode, L.Landsberga), „pret” – nav, „atturas” – nav, 2017.gada 12.decembrī nolēma, ka Pretendenta – SIA “Wood Constractions” piedāvājumu tālāk neizskata un nevērtē.

Tālākā vērtēšanā piedalās: AS “Siguldas Būvmeistars”.

* 1. **Finanšu piedāvājums:**

Finanšu piedāvājuma dokumentus pretendents AS “Siguldas Būvmeistars” ir iesniedzis atbilstoši nolikuma 4.3.punktā minētajām prasībām.

* 1. **Informācija par Pretendenta AS “Siguldas Būvmeistars” apakšuzņēmējiem:**

SIA “SANIBŪVE” – 22,6% - siltummezgla, siltumapgādes un apkures sistēmas izbūve; ventilācijas un kondicionēšanas sistēmas izbūve;

SIA “SPX” – 3,1% - apsardzes signalizācijas sistēmas izbūve, videonovērošanas sistēmas izbūve; telekomunikāciju sistēmas izbūve.

* 1. **Lēmuma pieņemšana:**

Siguldasnovada pašvaldības Iepirkuma komisija atklāti balsojot, ar 4 balsīm „par” (I.Zālīte, R.Bete, N.Balode, L.Landsberga), „pret” – nav, „atturas” – nav, 2017.gada 12.decembrī nolēma, ka:

Ēku pārbūvi Siguldas ielā 7, Morē, Siguldas novadā, būvprojekta “Ēdnīcas pārbūve par Amatu māju, katlu mājas pārbūve par sociālās aprūpes centru un katlu mājas novietošana” I kārta veiks pretendents – **akciju sabiedrība „Siguldas Būvmeistars”,** kuras iesniegtais piedāvājums atbilst iepirkuma Nolikuma prasībām.

1. **Pretendenta, kuram būtu piešķiramas līguma slēgšanas tiesības PIL 42.panta pirmās daļas izslēgšanas nosacījumu pārbaude**

Pasūtītājs nekonstatēja Publisko iepirkumu likuma 42.pantā pirmajā daļā minētos apstākļus, jo saskaņā ar PIL 42.panta devīto daļu Siguldasnovada pašvaldības Iepirkuma komisija pārbaudīja Pretendentu, kuram būtu piešķiramas līguma slēgšanas tiesības (AS „Siguldas Būvmeistars”) un tā apakšuzņēmēju (SIA “SANIBŪVE”), kura veicamo būvdarbu vērtība ir vismaz 10% no kopējās publiska būvdarbu līguma vērtības, datus, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju:

**11.1. Par Pretendentu – AS “Siguldas Būvmeistars”**

11.1.1. par Publisko iepirkumu likuma 42.panta pirmās daļas 1., 6. un 7.punktu minētajiem noziedzīgajiem nodarījumiem – no Iekšlietu ministrijas Informācijas centra (Sodu reģistra):

2017.gada 12.decembra vērtēšanas protokola pielikumā:

E-izziņa par iepirkumu regulējošajos normatīvajos aktos paredzētajiem pārkāpumiem SRA Nr.31162356-7701727; SRA Nr.31162356-7701733; SRA Nr.31162356-7701739; SRA Nr.31162356-7701737; SRA Nr.31162356-7701743; SRA Nr.31162356-7701735; SRA Nr.31162356-7701741.

11.1.2. par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām:

2017.gada 12.decembra vērtēšanas protokola pielikumā:

E-izziņa par nodokļu nomaksas statusu NO Nr.31162356-7701746 uz 12.12.2017. (piedāvājuma iesniegšanas termiņa pēdējā diena);

E-izziņa par nodokļu nomaksas statusu NO Nr.31162356-7701746 uz 12.12.2017. (diena, kad pieņemts lēmums par iespējamu iepirkuma līguma slēgšanas tiesību piešķiršanu).

11.1.3. par Publisko iepirkumu likuma 42.panta pirmās daļas 3.punktā minētajiem faktiem – no Uzņēmumu reģistra:

2017.gada 12.decembra vērtēšanas protokola pielikumā:

E-izziņa par likvidācijas, maksātnespējas un saimnieciskās darbības apturēšanu URA Nr. 31162356-7701744.

Pasūtītājs iepriekš minēto informāciju ir tiesīgs saņemt, neprasot Pretendenta un citu Publisko iepirkumu likuma 42. panta pirmajā daļā minēto personu piekrišanu.

11.1.4. par Publisko iepirkumu likuma 42.panta pirmās daļas 4. un 5.punktā minēto, Pretendents ir sniedzis apliecinājumu piedāvājuma 8.lpp.

**11.2. Par Pretendenta – AS “Siguldas Būvmeistars” apakšuzņēmēju – SIA “SANIBŪVE”**

11.2.1. par Publisko iepirkumu likuma 42.panta pirmās daļas 6. un 7.punktu minētajiem noziedzīgajiem nodarījumiem – no Iekšlietu ministrijas Informācijas centra (Sodu reģistra):

2017.gada 12.decembra vērtēšanas protokola pielikumā:

E-izziņa par iepirkumu regulējošajos normatīvajos aktos paredzētajiem pārkāpumiem SRA Nr.31162356-7701730.

11.2.2. par Publisko iepirkumu likuma 42.panta pirmās daļas 2.punktā minētajiem faktiem – no Valsts ieņēmumu dienesta un Latvijas pašvaldībām:

2017.gada 12.decembra vērtēšanas protokola pielikumā:

E-izziņa par nodokļu nomaksas statusu NO Nr.31162356-7701747 uz 12.12.2017. (piedāvājuma iesniegšanas termiņa pēdējā diena);

E-izziņa par nodokļu nomaksas statusu NO Nr.31162356-7701747 uz 13.12.2017. (diena, kad pieņemts lēmums par iespējamu iepirkuma līguma slēgšanas tiesību piešķiršanu).

11.2.3. par Publisko iepirkumu likuma 42.panta pirmās daļas 3.punktā minētajiem faktiem – no Uzņēmumu reģistra:

2017.gada 12.decembra vērtēšanas protokola pielikumā:

E-izziņa par likvidācijas, maksātnespējas un saimnieciskās darbības apturēšanu URA Nr. 31162356-7701745.

Pasūtītājs iepriekš minēto informāciju ir tiesīgs saņemt, neprasot Pretendenta un citu Publisko iepirkumu likuma 42. panta pirmajā daļā minēto personu piekrišanu.

1. **Lēmuma pieņemšana**

Siguldasnovada pašvaldības Iepirkuma komisija atklāti balsojot, ar 4 balsīm „par” (I.Zālīte, R.Bete, N.Balode, L.Landsberga), „pret” – nav, „atturas” – nav, nolemj, ka:

Ēku pārbūvi Siguldas ielā 7, Morē, Siguldas novadā, būvprojekta “Ēdnīcas pārbūve par Amatu māju, katlu mājas pārbūve par sociālās aprūpes centru un katlu mājas novietošana” I kārta veiks pretendents – **akciju sabiedrība „Siguldas Būvmeistars”,** kuras iesniegtais piedāvājums atbilst iepirkuma Nolikuma prasībām.

**13.Saņemtie pieprasījumi izskaidrot iepirkuma Nolikumu, sniegtās atbildes:**

1) 22.11.2017. tika saņemts AS “Siguldas Būvmeistars” iesniegums Nr.1-10/B-17/216 ar jautājumiem;

27.11.2017. tika sniegta atbilde Nr.1.3.8-2/3413, kura tika ievietota Siguldas novada pašvaldības mājas lapā;

2) 27.11.2017. tika saņemts AS “Siguldas Būvmeistars” iesniegums Nr.1-10/B-17/221 ar jautājumiem;

29.11.2017. tika sniegta atbilde Nr.1.3.8-2/3447, kura tika ievietota Siguldas novada pašvaldības mājas lapā;

3) 04.12.2017. tika saņemts SIA RKF “SEDL” iesniegums/jautājumi e-pastā;

05.12.2017. tika sniegta atbilde Nr.1.3.8-2/2815, kura tika ievietota Siguldas novada pašvaldības mājas lapā.

Iepirkuma komisijas priekšsēdētāja I.Zālīte

1. Banku un apdrošinātāju, kas Latvijas Republikas normatīvajos tiesību aktos noteiktajā kārtībā ir uzsākuši pakalpojumu sniegšanu Latvijas Republikas teritorijā, sarakstu skatīt attiecīgi:

   <http://www.fktk.lv/lv/tirgus_dalibnieki/kreditiestades/pakalpojumu_sniedzeji_no_eez/pakalpojumu_sniegsanas_briviba> un

   <http://www.fktk.lv/lv/tirgus_dalibnieki/apdrosinasana/pakalpojumu_sniedzeji_no_eez/pakalpojumu_sniegsanas_briviba>. [↑](#footnote-ref-1)
2. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-2)
3. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-3)